Norsk Lovtidend

Norsk Lovtidend er en offentlig publikasjon etablert i 1877.Oria. Den utgis av Lovdata på vegne av Justis- og beredskapsdepartementet.Forskrift om ansvaret for Norsk Lovtidend Den inneholder alle lovvedtak, grunnlovsvedtak, provisoriske anordninger, Stortingets skattevedtak og forskrifter. Den kan også inneholde andre forvaltningsavgjørelser og overenskomster med fremmede stater.

Hvis ikke tidspunktet er angitt, trer en lov eller forskrift i kraft én måned etter den dag da den er blitt kunngjort i Norsk Lovtidend, jf. lov om Norsk Lovtidend m.v. § 3.Lov om Norsk Lovtidend § 3 Det er i moderne tid meget sjelden at ikrafttredelsestidspunktet ikke er angitt i loven eller forskriften.

Norsk Lovtidend er inndelt i to avdelinger. Avdeling I inneholder regelverk som dekker hele landet, mens Avdeling II inneholder regionale og lokale forskrifter.Om Norsk Lovtidend

Publiseringen av Norsk Lovtidend har siden 2001 skjedd elektronisk på Lovdatas nettsider.Rundskriv om kunngjøring i Lovtidend Utgiftene til trykking og utsendelse av en papirutgave ble dekket gjennom en abonnementsordning.Prop. 1 S (2012–2013) Aller siste papirutgave ble utgitt i februar 2017, etter å vært trykt i 140 år.lovdata.no Siste trykte utgave av Norsk Lovtidend 8.02.2017

 Referanser 

 Eksterne lenker 
 Lov om Norsk Lovtidend m.v.
 Norsk Lovtidend avdeling I (lover og sentrale forskrifter mv.)
 Norsk Lovtidend avdeling II (regionale og lokale forskrifter mv.)

Kategori:Juridiske tidsskrifter
Kategori:Offisielle publikasjoner
Kategori:Norske tidsskrifter
Kategori:Publikasjoner etablert i 1877
Kategori:Justis- og beredskapsdepartementet
Kategori:1877 i Norge